জলবায়ু পরিবর্তনের ঝুঁকি মোকাবেলায় আগামী ১০০ বছরের জন্য মহাপরিকল্পনা প্রণয়নের কাজ শেষ হয়েছে। দেশের ১ লাখ ৪৭ হাজার ৫৭০ বর্গকিলোমিটার এলাকার মধ্যে ১ লাখ ৩৫ হাজার ৮৬ বর্গকিলোমিটারকে জলবায়ু পরিবর্তনের কারণে ঝুঁকিপূর্ণ চিহ্নিত করে কর্মপরিকল্পনা নির্ধারণ করে দেওয়া হয়েছে। পরিকল্পনায় গুরুত্ব পেয়েছে ব্লু ইকোনমি তথা সমুদ্র অর্থনীতি। আজ জাতীয় অর্থনৈতিক পরিষদের (এনইসি) সভায় বদ্বীপ পরিকল্পনাটি অনুমোদনের জন্য উপস্থাপন করা হবে।